S danom 1. ožujka 2014. na temelju Dekreta biskupa Đakovačko-osječke crkvene pokrajine o osnivanju Međubiskupijskog suda prvoga stupnja u Đakovu od 10. prosinca 2013. i potvrde Dekreta o osnivanju Međubiskupijskog suda Đakovačko-osječkog od Vrhovnog suda Apostolske signature od 31. siječnja 2014., s radom je započeo Međubiskupijski sud prvoga stupnja u Đakovu.
Međubiskupijski sud prvoga stupnja u Đakovu mjerodavan je za Đakovačko-osječku nadbiskupiju, Požešku i Srijemsku biskupiju.
Dana 13. ožujka 2014. izvršen je prijenos parnica Đakovačko-osječke crkvene pokrajine s Međubiskupijskog suda prvoga stupnja u Zagrebu gdje su se do sada rješavale na Međubiskupijski sud prvoga stupnja u Đakovu na daljnje rješavanje.
Stranke u postupku obaviještene su o promjeni mjerodavnog sudišta.
Vjernici Đakovačko-osječke nadbiskupije, Požeške i Srijemske biskupije od sada će se, prema odredbama kanonskog prava o mjerodavnosti sudišta (kan. 1673.), moći obratiti Međubiskupijskom sudu prvoga stupnja u Đakovu.
ARHIVA SVIH AKTUALNOSTI
MISAO TJEDNA
Hitam i ne oklijevam da zapovijedi tvoje čuvam. (Ps 119,60)
26.11.2022.
OSTALE VIJESTI
Kolektivni godišnji odmor djelatnika Međubiskupijskih sudovaObavijest o preseljenju Međubiskupijskih sudova u ZagrebuOdluka o prestanku važenja Odluke o radu Međubiskupijskih sudova od 2. rujna 2021.Nagovor Svetog Oca Franje sudu Rimske rote prigodom otvaranja sudske godine 2022.